**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

 **ΓΙΑ ΘΕΣΕΙΣ ΑΜΟΙΒΟΜΕΝΩΝ ΕΡΕΥΝΗΤΩΝ ΣΕ ΕΡΓΑ ΕΣΠΑ**

**«ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ»**

Το Εργαστήριο Δυναμικής και Κατασκευών (ΕΔΚ) ενδιαφέρεται να συνεργαστεί στα πλαίσια Εργων ΕΣΠΑ «Ερευνώ-Δημιουργώ-Καινοτομώ» με δύο ερευνητές ως εξής:

**ΘΕΣΗ 1: ΣΧΕΔΙΑΣΗ ΚΑΙ ΚΑΤΑΣΚΕΥΗ 3D ΔΙΑΤΑΞΩΝ ΓΙΑ ΜΟΝΩΣΗ ΧΑΜΗΛΟΣΥΧΝΩΝ ΚΑΙ ΣΕΙΣΜΙΚΩΝ ΔΙΕΓΕΡΣΕΩΝ**.

Βασικό αντικείμενο είναι ο λεπτομερής 3D σχεδιασμός των διατάξεων (π.χ. σε περιβάλλον SOLIDWORKS), η επαλήθευση της δυναμικής τους συμπεριφοράς με FEM, (π.χ. σε περιβάλλον ABAQUS/ANSYS), και η δημιουργία κατασκευαστικών σχεδίων. Το έργο αποτελεί εξέλιξη σχετικών διατάξεων που έχουν ήδη αναπτυχθεί στο ΕΔΚ.

Επιθυμητά προσόντα: Σπουδές Μηχανολόγου Μηχανικού (με προτίμηση την κατεύθυνση Κατασκευαστή), βασικές γνώσεις του σχετικού λογισμικού και κυρίως επιθυμία για παραγωγική έργασία.

**ΘΕΣΗ 2: ΑΝΑΠΤΥΞΗ ΣΥΣΤΗΜΑΤΟΣ ΕΝΕΡΓΗΤΙΚΟΥ ΕΛΕΓΧΟΥ ΘΟΡΥΒΟΥ**

Η εργασία περιλαμβάνει την ανάπτυξη αλγορίθμων ενεργητικού ελέγχου θορύβου, καθώς και της σχετικής υποδομής (μικρόφωνα/ηχεία) και αποτελεί συνέχεια σχετικών εργασιών και διατάξεων που έχουν ήδη αναπτυχθεί στο ΕΔΚ. Βασικό αντικείμενο είναι η εξέλιξη, ο έλεγχος και η λεπτομερής προσαρμογή τόσο των σχετικών αλγορίθμων, όσο και του συνολικού συστήματος σε ειδικές εφαρμογές (π.χ. αεροσκάφη, ειδικά οχήματα).

Επιθυμητά προσόντα: Σπουδές Ηλεκτρολόγου ή Μηχανολόγου Μηχανικού, βασικές γνώσεις μετρήσεων και επεξεργασίας σήματος, (π.χ. σε περιβάλλον MATLAB, ΝΙ/LABVIEW) και κυρίως επίθυμία για παραγωγική έργασία.

Και για τις δύο θέσεις προβλέπεται η δυνατότητα αμοιβής έως και 3 έτη καθώς και εκπόνησης διδακτορικής διατριβής.

Για περισσότερες πληροφορίες επικοινωνείστε (ή αποστείλατε **σύντομο CV** /max 1σελ A4) στον Καθηγητή Ι.Αντωνιάδη, Δ/ΝΤΗ ΕΔΚ, Σχολή ΜΜ/ΕΜΠ:

Email:antogian@central.ntua.gr

Τηλ: 210-7721524